kardosdrur/scandi-wiki huggingface dataset:
Anton Denikin

Anton Ivanovitj Denikin (, ; født 16. december 1872 i Włocławek, Warszawa guvernement, Det russiske kejserrige, død 8. august 1947 i Ann Arbor, Michigan, USA) var en russisk general og en af lederne i kontrarevolutionære hvide garde i den russiske borgerkrig.

Denikin var officer ved infanteriet i 1892, og deltog som kompani- og bataljonskok i den russisk-japanske krig. Han blev oberst i 1905 og regimentskommandør i 1910.

Under Første Verdenskrig blev Denikin hurtigt forfremmet til generalløjtnant og fik i maj 1917 kommandoen over den russiske vestfront. Han blev taget til fange af Aleksandr Kerenskij i efteråret samme år, men det lykkedes at flygte til Rostov og tilsluttede sig Mikhail Aleksejev.

Efter Lavr Kornilovs død 31. marts 1918 overtog han kommandoen over dennes hær og til sidst lykkedes det at erobre størstedelen af Sydrusland. I 1919 forsøgte han at samarbejde med Aleksandr Koltjak, men efter nederlaget ved Omsk i november samme år, var Denikin tvunget til at trække sig tilbage. Hans hær begyndte at gå i opløsning og 4. april 1920 overlod han kommandoen til Pjotr Wrangel og flygtede til Storbritannien.

Fra 1926 boede han i Frankrig, og fra 1945 til sin død i USA.

Den 3. oktober 2005 i overensstemmelse hans datters, Marina Denikin, ønske og efter bemyndigelse af præsident Vladimir Putin, blev General Denikins rester overført fra USA og genbegravet i Donskoj klosteret i Moskva.

Bibliografi 
 The career of a Tsarist officer: Memoirs, 1872-1916. University of Minnesota Press, Minneapolis 1975, 
 The Russian turmoil, memoirs, military, social and political. Hutchinson, London 1920
 The White Army. Cape, London 1930
 World events and the Russian problem. Imprimerie rapide C.T., Paris 1939
 The Russian problem. o.O. 1940

Litteratur 
 Richard Luckett: The White generals: An account of the White movement and the Russian Civil War. Viking Press, New York [1971]
 Dimitry V. Lehovich: White against Red: The life of General Anton Denikin. Norton, New York 1974
 William G Rosenberg: A.I. Denikin and the anti-Bolshevik movement in south Russia. Amherst College Press, Amherst, Mass. 1961
 Petr Michajlovic Volkonsky: The Volunteer Army of Alexeiev and Denikin ; A short historical sketch of the army from its origin to November 1/14, 1918. Avenue Press, London 1918
 Carl Eric Bechhofer: In Denikin's Russia and the Caucasus, 1919-1920. Collins, London 1921
 John Ernest Hodgson: With Denikin's armies ; Being a description of the Cossack counter-revolution in South Russia, 1918-20. Lincoln Williams, London 1932
 Marina Grey: Mon père, le général Dénikine. Perrin, Paris 1985, 
 Facts about General Anton I. Denikin: Anti-semite and pro-fascist. Trade Union Committee for Jewish Unity, New York o.J. [1945 ?]
 Nancy Harrison Watson: British assistance to General A.I. Denikin in South Russia, 1917-1920. Dissertasjon, Manuskript 1970

Eksterne henvisninger 

Generaler fra Rusland
Den Russiske Borgerkrig
Personer fra Wloclawek
Hilvarenbeek

Hilvarenbeek () er en kommune og en by i den sydlige provins Noord-Brabant i Nederlandene. 

Byer i Nord-Brabant
Kommuner i Nord-Brabant
Baarle-Nassau

Baarle-Nassau () (Brabantsk: Baol) er en kommune og en by i den sydlige provins Noord-Brabant i Nederlandene. Baarle-Nassau og Baarle-Hertog i Belgien udgør tilsammen byen Baarle, hvor de hollandske og belgiske områder ligger mellem hinanden i et kompliceret system af enklaver inden i hinanden.

Steder i Baarle-Nassau
Baarle-Nassau Grens, Boshoven, Castelré, Driehuizen, Eikelenbosch, Gorpeind, Grænse/Ghill, Heesboom, Heikant, Hoogeind, Huisvennen, Keizershoek, Klein-Bedaf, Liefkenshoek, Loveren, Maaijkant, Nieuwe Strumpt, Nijhoven, Oude Strumpt, Reth, Reuth, Tommel, Ulicoten, Veldbraak og Voske.

Galleri

Eksterne henvisninger/kilder

Byer i Nord-Brabant
Kommuner i Nord-Brabant
Aalburg

Aalburg  () er en kommune og en by i den sydlige provins Noord-Brabant i Nederlandene. 

Byer i Nord-Brabant
Kommuner i Nord-Brabant
Alphen-Chaam

Alphen-Chaam () er en kommune og en by i den sydlige provins Noord-Brabant i Nederlandene.

Kommunens landsbyer 
Alphen, Bavel AC, Chaam, Galder, Strijbeek en Ulvenhout AC

Eksterne links

 Website van de gemeente

Byer i Nord-Brabant
Kommuner i Nord-Brabant
Asten

Asten (; Brabantsk: Ááste) er en kommune og en by i den sydlige provins Noord-Brabant i Nederlandene. 

Asten består af Asten (13.069 indbyggere), Heusden (2394 indbyggere), og Ommel (925 indbyggere).

Byer i Nord-Brabant
Kommuner i Nord-Brabant
Carsten Fog Hansen

Carsten Fog Hansen (født 1979) er en dansk forfatter og foredragsholder.

Han debuterede i 2012 med biografien Lars Elstrup - fra indersiden om den tidligere danske fodboldlandsholdsspiller Lars Elstrup og skrevet i samarbejde med Jens "Jam" Rasmussen; bogen udkom hos Informations Forlag.

I 2013 udgav han bogen Mere økonomi for pengene hos forlaget People's Press.

I december 2016 udgav han bogen Klar tale hos Munksgaards Forlag. Bogen handler om at forbedre kommunikationen mellem medarbejdere for at bidrage til bedre arbejdsliv.

Referencer 

Faglitterære forfattere fra Danmark
Mandlige forfattere i det 21. århundrede
Institut for Retsmedicin ved Aarhus Universitet

Institut for Retsmedicin ved Aarhus Universitet løser opgaver for Statsobducenturet som led i den forskningsbaserede myndighedsbetjening for politikredsene i Østjylland, Sydøstjylland, Nordjylland samt Midt- og Vestjylland. 

Opgaverne er retslægelige obduktioner, findestedsundersøgelser - med tilhørende retslægelige ligsyn og personundersøgelser (klinisk retsmedicin).

De kliniske retsmedicinske undersøgelser, der omfatter undersøgelse af ofre for vold og sædelighedsforbrydelser, uanset alder, samt sigtede i straffesager, finder sted på selve instituttet eller på instituttets regionalafdelinger for klinisk retsmedicin i Herning, Aalborg Kolding og Aarhus.

Afdelingen har endvidere et tæt samarbejde med centrene for voldtægtsofre og Center for Børn udsat for Overgreb (CBO), Aarhus Universitetshospital.

Ved instituttets retskemiske afdeling bliver der lavet retstoksikologiske analyser i urin, blod og levervæv for en lang række lægemidler og misbrugsstoffer. Instituttet betjener politikredsene i Østjylland, Sydøstjylland, Nordjylland og Midt- og Vestjylland med retslægelige obduktioner, retskemiske analyser, findestedsundersøgelser og ligsyn samt personundersøgelser. På instituttet bliver der blandt andet forsket i dødsfald blandt psykisk syge, skader ved alvorlige trafikulykker og overgreb mod børn.

Baggrund 
Institut for Retsmedicin er et af de fem institutter ved Health, det sundhedsvidenskabelige fakultet ved Aarhus Universitet. Christian Lindholst, lektor, ph.d. i kemi, er leder af Institut for Retsmedicin (2013-). Instituttet medvirkede i 2015 i tv-udsendelsen  "DR2 Indefra" med Anders Agger, som gav et sjældent indblik i retsmedicinernes arbejde.

Kilder

Eksterne henvisninger 
 Institut for Retsmedicin 

Institutter ved Aarhus Universitet
Pressen på P3

Pressen på P3 sendte første gang i marts 2011 med værterne Tony Scott og Ida Ebbensgaard.

Senere blev Ida Ebbensgaard erstattet som vært af Tue Blædel. 

Programmet sendte for sidste gang i udgangen af 2015 - og blev erstattet af Tue og Tony på P3.

Reference 
 

Radioprogrammer fra Danmarks Radio
Tue og Tony på P3

Tue og Tony på P3 var et radioprogram på Danmarks Radios P3.

Programmet sendtes første gang i januar 2016 - og var en genopfindelse af det tidligere succes-program, Pressen på P3.

Det er fortsat de to radioværter Tue Blædel og Tony Scott Jakobsen, der er værter på programmet.

Kilder

Eksterne henvisninger
Tue og Tony på P3

Radioprogrammer fra Danmark
Pjotr Wrangel

Pjotr Nikolajevitj Wrangel (, ; også kendt som Den sorte baron; født 15. august 1878 i Zarasai, Kovno guvernement, Det russiske kejserrige (nu Litauen), død 25. april 1928 i Bruxelles, Belgien) var en tyskbaltisk baron, kavalerigeneral og russisk kontrarevolutionær i den hvide garde i den russiske borgerkrig.

Liv 

Som mineingeniør og forretningsmand i sibirisk minedrift deltog Wrangel i den russisk-japanske krig i 1904-1905. Så blev han officerer. Wrangel udmærkede sig under Første Verdenskrig og steg til divisiongeneral for kosaktropperne. Efter oktoberrevolutionen deltog Wrangel i Kornilovs og Denikins kontrarevolutionære kampagne i det sydlige Rusland. Denikin udnævnte ham til underkommandør. Efter Denikin retræte i slutningen af 1919 overtog Wrangel 4. april 1920 kommandoen over den sydlige del af den hvide hær og kaldte sig øverstkommanderende. I løbet af foråret og sommeren 1920 under den polsk-sovjetiske krig vandt Wrangel succeser og viste utvivlsomt lederskab. Efter våbenhvileaftalen mellem Sovjetunionen og Polen i oktober 1920 kunne bolsjevikkerne indsætte overlegne styrker mod Wrangels front.

Efter et nederlag på Krim, hvor han mistede halvdelen af sin stående hær, organiserede Wrangel en masseevakuering over Sortehavet. Wrangel gav hver officer, soldat, og civil frit valg: enten at blive evakueret med ham til ukendt sted, eller blive i Rusland og møde den røde hærs dom. Wrangel evakuerede de hvide styrker i resten af den russiske kejserlige flåde, der blev kendt som Wrangel flåde. De sidste militære og civile forlod Rusland med Wrangel om bord på General Kornilov den 14. november 1920. I første omgang levede Wrangel på sin yacht Lucullus i Konstantinopel, som blev vædret og sænket af den italienske damper Adria, som var sejlet fra det sovjetiske Batumi. Wrangel, der var i land, slap med livet i behold fra attentatforsøget.

Wrangel rejste derefter med sin stab via Tyrkiet og Tunesien til Kongeriget Jugoslavien som leder af alle russiske flygtninge, og den mest fremtrædende Hvide emigrant. I 1924 etablerede han den russiske Almilitære Union, en organisation oprettet for at kæmpe for at bevare enheden af alle Hvide kræfter uden for Sovjetunionen. Han bosatte sig i Bruxelles i Belgien i september 1927, hvor han arbejdede som mineingeniør.

Død 

Wrangel døde pludseligt i 1928, og Wrangels familie mente, at han var blevet forgiftet af sin bror, som kortvarigt boede i hos ham i Bruxelles og angiveligt var sovjetisk agent.

Referencer

Litteratur 
 Luckett, Richard. The White Generals: An Account of the White Movement and the Russian Civil War. New York, Viking, 1971. 
 Svensk uppslagsbok, 29 (1936)

Eksterne henvisninger 

Generaler fra Rusland
Den Russiske Borgerkrig
Tyskbaltere
Nørreport (højhus)

Nørreport er et højhus med en tilhørende sidebygning, der ligger på hjørnet af Nørre Voldgade og Frederiksborggade i Indre By i København. Højhuset ligger udfor Nørreport Station, der er opkaldt efter byporten Nørreport, der lå omtrent hvor gadekrydset nu er.

Højhuset er på 12 etager, hvortil kommer sidebygningen med fem etager og en kolonnade i stueetagen langs med Frederiksborggade. Komplekset er opført i beton efter tegninger af Ole Hagen og stod færdig i 1958. Tidligere havde der ligget forskellige etageejendomme på stedet. Her er det værd at nævne Nørre Voldgade 17, der fra 1935 til 1955 husede restauranten Buriis, der var en af de sidste med hvide duge, viftepalmer og tjenere i smoking. De måtte imidlertid vige for højhuset, der af dagbladet Politiken blev omtalt som en isbryder for moderniseringen af bydelen. Udviklingen kom imidlertid snart til at gå en anden vej, og højhuset endte som en enlig svale.

Mens højhuset stadig var forholdsvist nyt medvirkede det i spillefilmene Selvmordsskolen fra 1964 og Pigen og millionæren fra 1965. I sidstnævnte film bor Dirch Passer i rollen som direktør Jens Møller i en penthouselejlighed, der angiveligt lå øverst på højhuset. I virkeligheden var lejligheden en kulisse, der var opbygget i Risby Studierne nær Albertslund. Den kostede 50.000 kr., hvilket var den hidtil dyreste kulisse til en dansk film dengang.

Kolonaden i sidebygningen blev etableret i 1996, for at fodgængere fortsat kunne passere, mens Frederiksborggade blev gravet op ud for bygningen i forbindelse med etableringen af en metrostation i tilknytning til Nørreport Station i 1997-2002.

I dag (2020) ligger der en Emmerys-café i højhusets stueetage og et Fakta-supermarked i sidebygningen. Derudover har en lang række virksomheder adresse i komplekset, der ejes af ATP Ejendomme, enkelte etager fungerer dog som kontorhotel. Firmaet Regus, der står for udlejning af de to etager med kontorhotel, betegner det som en af de mest eftertragtede lokaliteter med Nørreport Station, Indre Bys gågader og Torvehallerne på Israels Plads i gangafstand fra hovedindgangen på Frederiksborggade 15.

Eksterne henvisninger

Noter 

Skyskrabere i Danmark
Bygninger, konstruktioner og anlæg i Københavns Kommune
Etableret i 1958
Tony Scott Jakobsen

Tony Scott Jakobsen (født 28. november 1976 på Frederiksberg) er en prisvindende radiovært på DR P3. Han er  opvokset i Vanløse. Han er søn af Rose Mary Boylan (nu Rose Jakobsen) og Lars Jakobsen. Moderen er fra Skotland, hvilket gør Tony Scott Jakobsen til halv skotte.

Uddannelse 
Tony Scott Jakobsen har læst engelsk på Københavns Universitet, men fuldførte aldrig uddannelsen.

Karriere

1997 – 1999 
DJ på Café Klaptræet i København.

Efteråret 2000 - udgangen af 2000 
Vært på Demokræmen – Uland på P3.

2001 – sommeren 2004 
 Vært på Det Elektriske Barometer.

Sommeren 2004 – udgangen af 2005 
 Vært på Rundfunk.

2006 – 2008 
 Vært og producer på P3.

September 2008 – udgangen 2010 
 Køter På P3.

2011 - 2015 
 Pressen på P3.

2016 - 
 Tue og Tony på P3.

2021 - nu 
 Missionen på Radio4.

Privatliv 

Tony er passioneret fan af Liverpool F.C. og bruger meget tid på af følge dem.
Derudover læser han ofte, hvor Ernest Hemingway og Kurt Vonnegut er blandt hans favoritter.
Han har også en udtalt kærlighed for origami. Og så er han vild med Segways.

Noter 

Radioværter fra Danmark
Ansatte i DR
Forstøver

En forstøver kan bruges til en masse ting. Forstøveren bruges som oftest til folk med åndebesvær i en nebulizer for at give denne en medicinsk behandling. Forstøvere bruges også i mindre format, som for eksempel til e-cigaretter.

En forstøver gør det ganske enkelt muligt, at gøre likvide genstande til dampform og give dem en anden funktion.

Forstøveren bruges også i det elektriske strygejern, som blev opfundet i 1882 af opfinderen Henry W. Seeley. I denne er forstøverebs funktion at fugte stoffet for at gøre det nemmere at gøre tøjet glat.

En forstøver kan tillige anvendes til bekæmpelse af luftforurening, såkaldt smog, hvor små luftbårne støvpartikler kan opsamles af forstøvet vand, som under et regnvejr, og rense luften.

Referencer 

Redskaber
Jeffrey Archer

Jeffrey Howard Archer, baron Archer af Weston-super-Mare (født 15. april 1940) er en engelsk forfatter og tidligere politiker. Hans spændingsromaner har solgt mere end 250 millioner eksemplarer over.

Før han blev forfatter var Archer medlem af Underhuset i Storbritannien for det Det Konservative Parti (1969-1974) i Underhuset. En økonomisk skandale i form af en fejlslagen aktiespekulation medførte dog, at han ikke genopstillede.

Senere fik Archer betydelige indtægter fra sin forfattervirksomhed, og han blev herefter næstformand for det Konservative Parti (1985–1986), men han måtte imidlertid atter gå af som følge af en skandale, hvor en avis skrev, at han, der var gift og havde to børn, havde været på hotel med en prostitueret. Sagen udviklede sig, da han sagsøgte avisen for injurier og i den forbindelse benyttede sig alibier fra flere sider.

Trods skandalen blev han adlet og dermed life peer, dvs. livstidsmedlem af Overhuset i 1992. Archers politiske karriere i partiet blev afsluttet med en dom for mened, der udsprang af injuriesagen fra 1987, og han måtte afsone et fængselsophold i 2001-03 som følge heraf. Han sidder dog fortsat i Overhuset, nu som partiuafhængigt medlem.

Bibliografi 

Kane & Abel-serien
 Shall We Tell the President? (1977, 1983, , 1979)
 Kane and Abel (1980, , 1980)
 The Prodigal Daughter (1982, , 1985)

Fængeseldagbøger
 Hell – Belmarsh (2002)
 Purgatory – Wayland (2003)
 Heaven – North Sea Camp (2004)

Andre romaner
 Not a Penny More, Not a Penny Less (1976, , 1979)
 First Among Equals (1984, , 1986)
 A Matter of Honour (1986, , 1990)
 As the Crow Flies (1991, , 1992)
 Honour Among Thieves (1993)
 The Fourth Estate (1996)
 The Eleventh Commandment (1998)
 Sons of Fortune (2002)
 False Impression (2005)
 The Gospel According to Judas by Benjamin Iscariot (2007), sammen med Francis J. Moloney
 A Prisoner of Birth (2008)
 Paths of Glory (2009)

Clifton-krønikerne
 Only Time Will Tell (2011, , 2016)
 The Sins of the Father (2012, , 2017)
 Best Kept Secret (2013, , 2017)
 Be Careful What You Wish For (2014, , 2018)
 Mightier Than the Sword (2015, , 2018)
 Cometh the Hour (2016)
 This Was a Man (2017)

Drama
 Beyond Reasonable Doubt (1987)
 Exclusive (1989)
 The Accused (2000)

Noveller - samlinger
 A Quiver Full of Arrows (1980)
 A Twist in the Tale (1989)
 Twelve Red Herrings (1994)
 The Collected Short Stories (1997)
 To Cut a Long Story Short (2000)
 Cat O'Nine Tales (2006)
 And Thereby Hangs a Tale (2010)
 The New Collected Short Stories (2011)

Børne- og ungdomslitteratur
 The First Miracle (1980)
 By Royal Appointment (1980)
 Willy Visits the Square World (1980)
 Willy and the Killer Kipper (1981)

Noter

Eksterne henvisninger 
 [cjeffreyarcher.co.uk Officiel hjemmeside]

Forfattere fra England
Politikere fra England
Bombningen af Domodedovo Internationale Lufthavn 2011

Bombningen af Domodedovo Internationale Lufthavn var en terroraktion gennemført 24. januar 2011 på Domodedovo Internationale Lufthavn 42 km sydøst for Moskva, Rusland. Selvmordsbomberne dræbte mindst 37 og sårede 170 hvoraf 86 måtte modtage hospitalsbehandling..

Eksplosionen ramte bagageområdet i lufthavnens internationale ankomsthal. Nogle rapporter har antydet, at eksplosionen var et selvmordsangreb. Efterforskere oplyser at eksplosionen var forårsaget af en "improviseret bombe fyldt med granatsplinter", svarende til mellem to og fem kilo TNT. Ruslands undersøgelsesleder har udtalt at eksplosionen var et terroristangreb. Efterforskerne fandt et mandligt hoved og mente det kunne være, en af selvmordsbomberne.

Referencer

Eksterne henvisninger 

Terrorhandlinger i Rusland
Begivenheder i 2011
P-plaster

Et p-plaster, som også er kaldet det svangerskabsforebyggende plaster, er et præventionsmiddel. Plasteret fungerer ligesom den kombinerede p-pille. Hormonplasteret beskytter via et plaster som er fastgjort til huden. De hormoner der anvendes er syntetiske udgaver af østrogen og gestagen som arbejder på tre måder for at forebygge graviditet. Plasteret er næsten 100% beskyttende. Dette skyldes, de to hormoner påvirker hormonbalancen så ægløsning stoppes, og der blokeres for sædceller så de ikke trænger igennem livmoderslimhinden. p-plasteret skal skiftes en gang om ugen, hvilket gør det nemt at anvende.

Præventionsmetoder
Astrup Vig

Astrup Vig er en bugt i Hvalpsund, lige nord for Skive Fjord i Limfjorden, på østsiden af halvøen Salling, i Skive Kommune. Mod øst, over for Astup Vig ligger nordspidsen af halvøen Lundø. Mod syd ligger den fredede halvø Grønning Øre. Digteren Jeppe Aakjærs hjem Jenle ligger med udsigt over Astrup Vig. Grunden, 4,4 hektar, ned til vigen blev fredet i 1934  på initiativ af enken, Nanna Aakjær.

Eksterne kilder og henvisninger

Limfjorden
Bugter i Danmark
Lokaliteter i Skive Kommune
22, A Million

22, A Million er det tredje studiealbum fra bandet Bon Iver. Albummet blev udgivet den 30. september 2016.

Spor 
Ikke-stiliserede titler som dikteret af Justin Vernon.

Titelnoter
"22 (Over Soon)" er stiliseret som "22 (OVER S∞∞N)".
"10 (Death Breast)" er stiliseret som "10 d E A T h b R E a s T ⚄ ⚄".
"715 (Creeks)" er stiliseret som "715 - CR∑∑KS".
"33 "God"" er stiliseret som "33 "GOD"".
"#29 Strafford Apts" er stiliseret som "29 #Strafford APTS".
"666 (Upsidedowncross)" er stiliseret som "666 ʇ".
"21 (Moon Water)" er stiliseret som "21 M◊◊N WATER".
"8 (Circle)" er stiliseret som "8 (circle)".
"45" er stiliseret som "45_".
"1000000 (Million)" er stiliseret som "00000 Million".

Henvisninger

Eksterne henvisninger 
 

Album fra 2016
Sarcosuchus

Sarcosuchus er en uddød kæmpekrokodille, der levede for 112 millioner år siden, og en fjern slægtning til vore dages Gavial. Arten levede i den tidlige kridttid i det der i dag er Afrika og Sydamerika, og bliver betragtet som en af de største krokodille-lignende reptiler.
Selvom dens størrelse har været debatteret blandt forskere, så er det almindeligt anerkendt, at arten har været i hvert fald dobbelt så lang som vore dages saltvandskrokodiller, og havde en vægt på omkring 8 tons.
Krybdyr
Forhistoriske dyr
Bergeijk

Bergeĳk (; Brabants: Bérgààjk) er en kommune og en by i den sydlige provins Noord-Brabant i Nederlandene. Indtil 25. september 1998 hed kommunen officielt Bergeyk.

Dorpskernen 

Indbyggere per 1 januari 2014: :

 Bergeĳk-dorp (inklusive Hof-bij-Bergeĳk): 8.881 indbyggere.
 Loo: 1.234 indbyggere.
 Luyksgestel: 2.986 indbyggere.
 Riethoven og Walik: 2.371 indbyggere.
 Weebosch: 710 indbyggere.
 Westerhoven: 2.073 indbyggere.

Total for hele kommunen: 18.255 indbyggere.

Eksterne henvisninger

Kilder 

Byer i Nord-Brabant
Kommuner i Nord-Brabant
Bali Padda

Bali Padda (født 1956) er en indiskfødt brite, der er ledende medarbejder i A/S Lego, hvor han har været ansat siden 2002. Fra 1. januar 2017 afløser han Jørgen Vig Knudstorp som administrerende direktør for legetøjskoncernen, mens Knudstorp bliver arbejdende bestyrelsesformand.

Eksterne henvisninger 

Erhvervsfolk fra Storbritannien
Personer med tilknytning til LEGO
Smallworld

Smallworld er navnet på en serie geografiske informationssystemer (GIS-software), der udbydes af GE Energy, en division af General Electric. Softwaren blev oprindeligt udviklet af firmaet Smallworld, der blev dannet i 1989 i Cambridge, England, af en gruppe personer med Dick Newell i spidsen. Smallworld voksede, til det blev førende på verdensplan inden for GIS i apparater og kommunikation og har beholdt denne position til nu. Smallworld blev købt op af GE Energy i 2000.

Smallworld udbyder et bredt sortiment af software inden for GIS samt kapitalforvaltning. Deres software er baseret på tre teknologier: Det objektorienterede programmeringssprog Magik, opfundet hos Smallworld i 1989, den ligeledes selvopfundne databaseteknologi Version Managed Data Store samt Java Enterprise Edition til arkitekturen i web services og web mapping.

Referencer

Eksterne henvisninger 
Produktside for Smallworld, gegridsolutions.com 

Geoinformatik
Softwarevirksomheder fra Storbritannien
Oscar Aleman

Oscar Aleman eller Oscar Alemán henviser til:

 Oscar Aleman (1879-1939) – svensk læge
 Oscar Alemán (1909-1980) – argentinsk jazzmusiker
Lalish

Lalish (kurdisk: Laliş, også kalt Lalişa Nûranî) er en lille bjergdal i distriktet Shekhan i guvernementet Ninawa i det nordlige  Irak. Her er gravmælet til Sheikh Adi ibn Musafir, en central skikkelse i Yazidismem.

Mindst én gang i livet forventes yazidierne at foretage en seks dages pilgrimsfærd til Lalish for at  besøge sheikhens grav, og samtidig andre hellige steder. Yazidier som er bofaste i området forventes selv at foretage en årlig valfart om efteråret, til forsamlingsfesten, som fejres fra 23. Aylūl til 1. Tašrīn I.

Litteratur 
 Birgül Açikyildiz: The Sanctuary of Shaykh ʿAdī at Lalish: Centre of Pilgrimage of the Yezidis in Bulletin of the School of Oriental and African Studies 72/2 (2009) 301-333.
 Irene Dulz: Die Yeziden im Irak. Zwischen „Modelldorf“" und Flucht. Münster 2001. S. 34-36.
 Cecil J. Edmonds: A pilgrimage to Lalish. London 1967.
 Khalil Jindy Rashow: „Lāliš aus mythologischer, sprachlicher, sakraler und historischer Perspektive“ in Chr. Allison, 
 A. Joisten-Pruschke, A. Wendtland (hrsg.): From Daēnā to Dîn. Religion, Kultur und Sprache in der iranischen Welt. FS für Philip Kreyenbroek zum 60. Geburtstag. Wiesbaden 2009. s. 357-377.
 Philip G. Kreyenbroek: Yezidism - Its Background, Observances and Textual Tradition.'' Lewiston, NY 1995. s. 77-83.

Iraks geografi
Ninawa
Kurdistan